﻿ OMUL iNTRE BiNE si RaU Omul de langa noi P S Petru GHERGHEL Episcop de iasi "Ce este omul, ca te gandesti la el, sau Fiul omului, ca il cercetezi pe el?" (Ps 8,4) in anul 2002, sub iscalitura si coordonarea arhitectului urbanist Neil Parkun, jurnalist si ilustrator remarcabil englez, a aparut o lucrare la care si-au dat concursul alte 27 de personalitati in mai multe domenii, inginerii, arhitectura si istorie, cu titlul saptezeci de minuni arhitecturale ale lumii Parcurgand lucrarea, ramai uimit Din cele peste 3000 de pagini se poate trage o concluzie impresionanta: in spatele acestor mari minunatii se aﬂ a geniul uman capabil sa realizeze adevarate minuni ale vietii si ale istoriei: OMUL De la aparitia lui pe pamant si pana astazi s-au scurs mii si mii de ani, dupa unii, chiar milioane, iar urmele activitatii omului s-au intiparit in memoria istoriei primitive, a istoriei vechi si a istoriei recente Lucrarile sale sunt adevarate minunatii Ne-am prea obis nuit cu el si uitam, de fapt, maretia sa, valorile sale, vocatia sa si destinul sau Dar daca analizam si istoria zbuciumata a lumii, teribilele invazii si razboaie, crimele ce au inva- dat pamantul, nenumaratele arme si bombe ce s-au construit si acumulat pe cap de locuitor, precum si lacrimile varsate in atatea parti ale lumii, cu adeva- rat ne intrebam: Ce este omul? Cine este el (inger sau demon)? Oare asa a fost conceput de la inceput sau ceva s-a intamplat in decursul istoriei sale? Cercetatorii din toate timpurile s-au indreptat spre om privindu-l si ana- lizandu-l din toate partile, cautand sa-i aﬂ e originea si scrutandu-i trecu- tul, intrand in tainele prezentului si incercand sa-i prevada viitorul Cum l-a vazut si cum il prezinta Biblia? Cum il vede Biserica? Ce rol are omul in societate si care este menirea lui? Ce misiune reprezinta omul pentru societate si lume? Ce e de facut ca el sa-si implineasca vocatia si destinul? iata cateva subiecte pe care as dori sa le reliefez in cele ce urmeaza 1 Maretia omului Chiar pe prima pagina a Bibliei, in primul capitol al Genezei sta scris: "Sa-l facem pe om dupa chipul nostru, dupa asemanarea noastra" (Gen 1,26) si i RaU iNTRE BiNE s45OMUL adauga in capitolul 2: "si Domnul Dumnezeu l-a facut pe om din tarana pamantului, i-a suﬂ at in nari suﬂ are de viata, si omul a devenit un suﬂ et viu" (Gen 2,7), asezandu-l in paradisul pamantesc ca sa stapaneasca peste toate vietuitoarele pamantului Omul, asadar, poarta in suﬂ etul sau, in toata ﬁ inta sa, chipul lui Dum- nezeu, devenind astfel capodopera si coroana creatiei, inzestrat cu calitati dumnezeiesti si ﬁ ind pe pamant oglinda in care se oglindeste Creatorul Prima pagina a cartii sﬁ nte consemneaza si vesteste marea si minunata lucrare a lui Dumnezeu, asezand in centrul creatiei si pe toata suprafata pamantului faptura cea mai minunata a planului sau De aici a inceput is- toria omului, care s-a invrednicit sa devina partenerul Creatorului la desa- varsirea lumii, asa incat el sa poata cu adevarat purta in Univers mareata imagine a vesnicului Dumnezeu intr-un trup omenesc a asezat Dumnezeu un suﬂ et nemuritor, destinat la fericire si viata vesnica Nu e de mirare ca toti profetii, psalmii, toate cartile Sﬁ ntei Scripturi ale primului legamant, ca si cele ce prezinta invatatura si gandul Cuvantului vesnic in cartile noului legamant, preamaresc marea lucrare a Creatorului, prezentandu-l pe cel iesit din mainile sale drept mesagerul sau pe pamant, purtatorul chipului sau Doamne Dumnezeul nostru, cat de minunat este numele tau pe tot pamantul: cand privesc cerurile, lucrul mainilor tale, Luna si stelele pe care le-ai inte- meiat, [ma intreb]: "Ce este omul, ca-ti amintesti de el, sau ﬁ ul omului, ca il cercetezi pe el? L-ai facut cu putin mai prejos decat ingerii si l-ai incununat cu slava si cu cinste; i-ai dat in stapanire lucrarile mainilor tale; pe toate le-ai pus la picioarele lui" (Ps 8,4-6) Ceea ce a hotarat Dumnezeu la inceputul istoriei omului - alegerea lui de a ﬁ cu putin mai prejos de ingeri si mai presus de orice faptura, misiu- nea lui de a stapani si de a desavarsi pamantul - este preluat si subliniat de autorul Scrisorii catre Evrei, cap 2 versetul 6, reproducand, de fapt, cuvintele psalmistului (Ps 8), cuvinte pe care le aplica la "omul cel nou", care a fost asezat pentru o clipa mai prejos de ingeri, care a fost micsorat si umilit, pe isus pe care il vedem apoi incununat cu cinste si cu slava, pentru moartea si umilirea sa, pe care a gustat-o pentru toti si pentru ﬁ ecare, facandu-se intru totul asemenea oamenilor, in afara de pacat Au- torul Scrisorii catre Evrei vede in cuvintele psalmistului, care descrie locul si menirea omului in fata Creatorului, asezat deasupra tuturor fapturilor, pe cel ce a ales sa se faca om, dand astfel planului lui Dumnezeu cu omul o dimensiune mesianica invierea lui Cristos din morti, care este parga celor adormiti, este o conﬁ rmare a demnitatii omului rascumparat prin moartea si invierea sa 46DiALOG TEOLOGiC 15 (2005) Maretia omului si demnitatea lui a fost mereu obiectul iubirii divine, chiar si in situatia cand omul si-a aratat nefericita alegere pacatuind si ne- ascultand de hotararea si planul sau vesnic, prin care-l invrednicise pe om cu atatea daruri Hotararea de a-l trimite pe Fiul sau in lume reprezinta o iubire si mai mare ca cea prin care l-a creat Catehismul Bisericii Catolice prezinta chiar de la inceput, din "prolog", planul lui Dumnezeu cu care s-a indreptat spre om Dumnezeu, inﬁ nit de perfect si fericit in sine insusi, intr-un plan de pura bu- natate, l-a creat in mod liber pe om, ca sa-l faca partas la viata sa fericita De aceea, in orice timp si in orice loc, el se apropie de om il cheama, il ajuta sa-l caute, sa-l cunoasca si sa-l iubeasca din toate puterile ii cheama pe toti oame- nii pe care pacatul i-a risipit in unitatea familiei sale, Biserica Pentru aceasta, la plinirea timpurilor, el l-a trimis pe Fiul sau ca Rascumparator si Mantuitor in el si prin el ii cheama pe oameni sa devina, in Duhul Sfant, ﬁ ii sai adoptivi si, deci, mostenitorii vietii sale fericite (CBC 1) La acest moment ne intrebam din nou: Ce ne-a invatat si ce ne invata Biserica despre om? Respectand invatatura Sﬁ ntei Scripturi si opera lui Cristos in favoarea omului pentru care a venit in lume, inca din epoca apostolica s-a cristalizat si s-a stabilit Crezul apostolic, preluat si apro- fundat de Conciliile din Niceea si Constantinopol, unde se precizeaza cu claritate scopul intruparii lui Cristos: "propter nos homines et propter nostram salutem descendit de coelis" - pentru om si pentru a sa mantuire s-a intrupat Fiul lui Dumnezeu Facandu-se analiza profunda a valorii si demnitatii omului, multi au aﬁ rmat ca si numai pentru un singur om, Fiul lui Dumnezeu s-ar ﬁ intrupat, ca dovada a valorii sale de care se bucura si pe care Creatorul a asezat-o si a reinnoit-o in el Antropologia biblica, atat de diferita de mentalitatea altor antropologii sau ﬁ lozoﬁ i, vede omul doar in lumina si perspectiva lui Dumnezeu, al carui chip este Limitele naturale sunt depasite, omul este privit mereu in relatie cu Dumnezeu care, dupa ce l-a creat pe om, pentru a-l rascumpara, l-a trimis pe Fiul sau sa se faca el insusi om in felul acesta, antropologia biblica si crestina, care tine cont de o adevarata teologie, nu poate sa se separe de cristologie Ca atare, omul vazut in istoria sa este privit ca ade- varata imagine a lui Dumnezeu, iar pentru ca el a pacatuit si a compromis planul primordial al Parintelui ceresc, este introdus in actul rascumpararii sale prin lucrarea mantuitoare a omului-Dumnezeu, Cristos, care il reabi- liteaza si il face sa ﬁ e omul cel nou Teologia crestina il vede astfel pe cel dintai om, Adam, ca reprezentan- tul tuturor oamenilor, iar prin interventia salutara a Omului-Dumnezeu, el devine ﬁ gura si tipul omului viu ce nu mai ramane omul cel dintai, ci i RaU iNTRE BiNE s47OMUL omul cel reinnoit dupa chipul lui Cristos Asadar, in aceasta lumina, proto- tipul omului viu nu este Adam, ci isus Cristos; nu este cel iesit din pamant, ci cel coborat din cer, sau, mai degraba, este isus Cristos, preﬁ gurat in Adam, un Adam ceresc schitat de cel pamantesc Cand il privim pe om in lumina Sﬁ ntei Scripturi, cu cele cateva referinte facute anterior, trebuie sa facem cateva precizari: Omul Adam nu este un dumnezeu decazut, nici o particica de spirit cazuta din cer intr-un trup, ci este o creatura libera, inzestrata cu calitati deosebite intr-o relatie conti- nua si esentiala cu Creatorul sau Cartea Genezei ne prezinta originea sa El este nascut din pamant, dar nu se limiteaza la acest pamant; el depinde de "duhul de viata" pe care Dumnezeu l-a suﬂ at asupra sa si prin care devine suﬂ et viu, o ﬁ inta personala ce depinde de Dumnezeu Numai asa trebuie sa-l vedem pe om si numai asa trebuie sa deﬁ nim o persoana creata dupa chipul si asemanarea cu Dumnezeu Cand vorbim despre om, faptura lui Dumnezeu, nu-l putem prezenta decat in relatie cu Dumnezeu Sfantul irineu, unul dintre cei mai mari teologi din secolul al ii-lea (anul 130-140), originar din Asia Mica, mort in Galia, la Lion (aprox 198), cunoscator al relatiilor pe care le are Creatorul cu creatura sa - omul -, intre multe alte aﬁ rmatii cu referire la raporturile dintre om si Dumnezeu, foloseste acea arhicunoscuta deﬁ nitie: Homo vivens gloria Dei et vita ho- minis visio Dei est (Adversus haereses, iV, 20, 5-7), adica: "Omul viu este gloria lui Dumnezeu si viata omului este vederea lui Dumnezeu" Omul viu, omul care a primit viata, care a primit darul lui Dumnezeu, transpira, ofera aceasta viata si raspandeste in jur glorie, gloria celui ce i-a dat aceasta viata; cu alte cuvinte, il preamareste pe Dumnezeu prin insasi trairea sa, dupa cum si viat a omului, traita in aceasta lumina, il face vizibil pe Dum- nezeu, adica faptul ca este facut cunoscut si este manifestat prin Duhul lui Cristos, care singur il poate revela pe Dumnezeu in contextul in care vorbeste despre homo vivens gloria Dei et vita ho- minis visio Dei, el arata ca acest lucru este posibil numai pentru ca Cristos, Cuvantul vesnic, "s-a facut impartitor al harului Tatalui pentru beneﬁ ciul oamenilor, in favoarea carora el a indreptat toata economia mantuirii, ara- tandu-l pe Dumnezeu oamenilor si prezentandu-l pe om lui Dumnezeu", astfel incat, desi Dumnezeu este invizibil, el poate ﬁ vazut si descoperit prin multe interventii providentiale, deoarece omul viu este gloria lui Dumnezeu si viata omului este vederea lui Dumnezeu (Adversus haereses, iV, 20, 5-7) La acest glas din primele veacuri trebuie adaugat cuvantul unui alt mare papa si teolog, Leon cel Mare (440-461), care, in predicile si scrierile sale, insista asupra chemarii omului, a omului crestin 48DiALOG TEOLOGiC 15 (2005) Trezeste-te, o, omule, si recunoaste demnitatea naturii tale! Adu-ti aminte ca ai fost creat dupa chipul lui Dumnezeu Chiar daca acest chip a fost degradat de Adam, totusi el a fost refacut in Cristos Foloseste-te de creaturile vizibile, asa cum trebuie, asa cum te folosesti de pamant, de mare, de cer, de aer, de iz- voare, de rauri Tot ceea ce este frumos si minunat in el, indreapta spre lauda si marirea Creatorului De data aceasta, toate trebuie sa ﬁ e indreptate spre Dumnezeu si spre slava sa, dar, mai ales, subliniaza papa Leon, spre om, spre noi, "caci daca suntem templul lui Dumnezeu si Duhul lui Dumnezeu locuieste in noi, are mai multa valoare ceea ce ﬁ ecare credincios poarta in inima sa, decat ceea ce admira in cer" (Leon cel Mare, Predici, 7, 26) Cu adevarat maretia omului si recunoasterea acestei maretii este un imn de lauda adus Creato- rului si un motiv de inaltare spre el Referindu-se la motivul intruparii Fiului lui Dumnezeu care a implinit vointa Tatalui de a intra in lume, marele teolog al Bisericii Catolice, sfantul Toma de Aquino, raspunzand la intrebarea de ce Cuvantul s-a facut trup, spune: "Unigenitus Dei Filius, suae divinitatis volens nos esse participes, naturam nostram assumpsit ut homines deos faceret factus homo" (Fiul unul-nascut al lui Dumnezeu, vrand sa ne faca partasi la dumnezeirea sa, si-a luat ﬁ rea noastra, pentru ca el, facut om, sa-i faca pe oameni dumnezei) (Summa theologiae, i, q 57) Dumnezeu se indreapta spre om pentru a multiplica in om s i prin om imaginea sa, pentru a raspandi in lume iubirea sa dumnezeiasca, pentru a face vie relatia de iubire din sanul vesnicei Treimi in suﬂ etul omului Fiul lui Dumnezeu comunica, prin intrupare, ﬁ rii sale omenesti propriul sau mod de a exista personal in Treime Astfel, in suﬂ etul si trupul sau, Cristos exprima omeneste comportamentele divine ale Treimii Conciliul al ii-lea din Vatican, vorbind despre Cristos care se face om, spune: "Fiul lui Dumnezeu a muncit cu maini de om, a gandit cu o inteli- genta de om, a actionat cu o vointa de om, a iubit cu o inima de om Nascut din Fecioara Maria, el a devenit intr-adevar unul dintre noi, asemenea noua, in toate afara de pacat" (GS 22) Asadar, parintii Bisericii, teologii si conciliile, de la cel din ierusalim si pana la cel de-al ii-lea din Vatican, au subliniat si prezentat marea dem- nitate a omului pe care l-a creat Dumnezeu ca sa ﬁ e purtatorul chipului si imaginii sale, pe care Fiul sau venit in lume l-a rascumparat din pacat, redandu-i demnitatea dintru inceput si pe care Duhul cel Sfant il impodo- beste mereu cu daruri ceresti, ca sa ﬁ e si sa ramana locas vrednic in care sa locuiasca toata Sfanta Treime Acest adevar este prezentat in forma clara si concisa de catre Catehis- mul Bisericii Catolice, facand un adevarat portret al omului, spunand: i RaU iNTRE BiNE s49OMUL Dintre toate creaturile vazute, numai omul este capabil sa-l cunoasca si sa-l iubeasca pe Creatorul sau (cf GS 12,3), el este singura faptura de pe pamant pe care Dumnezeu a voit-o pentru ea insasi; doar el este chemat sa impartaseasca, prin cunoastere si iubire, viata lui Dumnezeu Cu aceasta menire a fost creat si aceasta este ratiunea fundamentala a demnitatii sale (CBC 356) El cu adevarat nu este ceva, ci este cineva Toate au fost create pentru el, iar omul a fost creat ca sa-l slujeasca pe Dumnezeu, sa-l iubeasca si ca sa-i ofere intreaga creatie Preluand cuvintele unui mare parinte al Bisericii, sfantul ioan Crisostomul, Catehismul continua: Care este ﬁ inta ce este inconjurata de atata pretuire? Este omul mare si minu- nat, chip viu, mai de pret in ochii lui Dumnezeu decat creatia intreaga; omul pentru care exista cerul si pamantul, marea si intreaga zidire si a carui mantui- re Dumnezeu a socotit-o atat de insemnata, incat pentru el nu l-a crutat nici pe Fiul sau unul nascut Caci Dumnezeu nu a pregetat sa faca totul ca sa-l ridice pe om pana la el si sa-l aseze la dreapta sa (CBC 358) Daca adaugam la aceste cuvinte ceea ce a spus Sfantul Parinte ioan Paul al ii-lea despre om, atunci cu adevarat ne aﬂ am in fata celui mai mare miracol al istoriei planetei noastre! 2 Drama pacatului Dumnezeu l-a creat pe om dupa chipul sau si l-a statornicit in prietenia sa Acest lucru impunea o conditie obligatorie, o supunere de bunavoie fata de el printr-un raspuns de prietenie de care urma sa ﬁ e legata intreaga sa fericire Omul, ispitit de Diavol, a lasat sa se stinga in inima sa increderea fata de Cre- atorul sau si, abuzand de libertatea proprie, nu s-a supus poruncii lui Dumne- zeu in aceasta nesupunere a constat cel dintai pacat, iar de aici, toate conse- cintele acestui act de neincredere si revolta (CBC 397) Drama pacatului l-a insotit si-l insoteste pe om pana in zilele noastre Locul sau intre fapturi s-a clatinat si aureola sa a fost compromisa, iar urmarile l-au dus in situatia de a pierde si realizarea propriului bine: Ar- monia in care au fost introdusi cei dintai oameni, Adam si Eva, prin acest pacat a fost distrusa, iar moartea si-a facut intrarea in istoria omenirii Este cunoscuta pozitia Bisericii inca din primele veacuri in aceasta pri- vinta a caderii omului, dar si a ridicarii sale din aceasta situatie dureroasa de catre Fiul lui Dumnezeu venit pe pamant si devenit Fiul Omului Ceea ce ni se dezvaluie prin revelatia divina este conﬁ rmat de propria noastra experienta intr-adevar, omul, daca isi cerceteaza launtrul inimii, descopera ca este inclinat spre rau si cufundat in multe feluri de rele, ce nu pot proveni de la 50DiALOG TEOLOGiC 15 (2005) Creatorul sau, care este bun Refuzand deseori sa-l recunoasca pe Dumnezeu ca pe principiul sau, omul a frant si ordinea cuvenita in relatie cu scopul sau ultim si, in acelasi timp, intreaga armonie cu sine, cu semenii sai si cu toata creatia (GS 13,1) Peste toata aceasta drama a intervenit si intervine necontenit Dumne- zeu Dupa caderea sa, omul nu a fost parasit de Dumnezeu, a fost introdus intr-o noua hotarare de reabilitare, de mantuire, prin opera Fiului sau Un nou Adam va interveni si, in chip misterios, raul va ﬁ biruit si omul va ﬁ ridicat din cadere, din pacat, cum ne lasa sa intelegem Cartea Genezei in cap 3, in acea vestita pericopa numita "protoevanghelie", ﬁ ind o prima vestire a lui Mesia Rascumparatorul, a acelei lupte dintre femeie si sarpe si a biruintei ﬁ nale a celui ce se va ridica din ea (cf Gen 3,15) Noul Adam, "prin ascultarea lui pana la moartea pe cruce" (Fil 2,8), repara cu prisosinta neascultarea celui dintai Adam Drama pacatului a introdus cu adevarat o dezordine teribila cu atatea consecinte si cu atatea pierderi, dar intervent ia noua a lui Dumnezeu prin Cristos ne-a adus, dupa declaratia sfantului Paul si a sﬁ ntilor parinti, un har si mai mare: "acolo unde s-a inmultit pacatul, a prisosit harul" (Rom 5,20) Despre acest adevar, sfantul papa Leon cel Mare aﬁ rma: "Harul ne- grait al lui Cristos ne-a dat lucruri mai bune decat acelea pe care ni le-a luat invidia Diavolului" (Sermo, 73,4) Raul s-a transformat in bine Omul ramane mai departe lucrarea cea mai mare a Creatorului, iar rascumpara- rea realizata de Cristos este o dovada si mai mare a iubirii sale fata de el, precum si un argument al demnitatii si vocatiei sale 3 Realitati existentiale Ne inconjoara o lume ce ne impresioneaza, cu extraordinar de multe minunatii, cu atatea opere acumulate in decursul istoriei, cu civilizatii si civilizatii care au marcat viata planetei noastre, cu reusite rasunatoare in elor si al artelor Cercetatorii si oamenii de stiinta ne vor- domeniul stiint beau despre atatea minuni ale lumii si despre descoperiri impresionante in cercetarea macrocosmosului si al ingineriei si cercetarii genetice Ne este dat sa participam la realitati inimaginabile altadata si inca necunoscute de toti si asta, datorita omului, ﬁ inta inca nu pe deplin cunoscuta, chip si asemanare cu Dumnezeu, inzestrat cu calitati dumnezeiesti, rege al intregii creatii si responsabil al intregii vieti pe pamant Este un titlu de mare glorie, dar suntem, pe de alta parte, sufocati de atatea rele, razboaie, invazii, dictaturi si tiranii, nedreptati si nelegiuiri, suferinte si pericole, lacrimi si lipsuri De unde provin, cine le-a generat, cine le produce, cine le-a coordonat si realizat? i RaU iNTRE BiNE s51OMUL Nu putem nega E omul E drept ca nu acestea sunt cele care domina si care se impun, ci cele frumoase si bune, marile realizari si lucruri minu- nate, care sunt nenumarate si impresionante imaginea pozitiva a omului domina, e o realitate ce ne da acea satisfactie pozitiva prin care il preama- rim pe Creator Langa atatea minunatii, cele rele ne intristeaza si ne fac sa ne intrebam: Ce va ﬁ cu lumea si cu omul in viitor daca nu-si controleaza pozitia in lume, vocatia intre popoare si nu-si inscrie numele in cartea vietii, dupa cum a fost creat si, mai ales, recreat, rascumparat cu pret dum- nezeiesc? De viitorul omenirii si al planetei noastre se intereseaza Dumnezeu, dar el l-a trimis in lume pe cel ce a primit atatea calitati si daruri, pe om, sa-i de toate fap- poarte chipul si imaginea intre celelalte fapturi, sa raspunda turile si de intreaga natura, sa raspandeasca in lume adevarul si binele La realizarea acestui proiect trebuie sa lucreze ﬁ ecare persoana ce intra in lume, in societate Omul este din natura sa chemat la o viata de comuni- une, la o traire in comunitati, in familii, cu alte cuvinte, in societate Omul nu e destinat la izolare, la circuit privat si la indepartare de lume "Barbat si femeie" l-a creat Domnul si i-a trasat un destin, un plan ce trebuie sa-l urmareasca punct cu punct pentru a ajunge la scopul si realizarea sa, nu singur, ci impreuna cu ai sai, cu ceilalti frati, chiar am putea spune, cu in- treaga societate si cu tot ce-l inconjoara La o astfel de misiune trebuie sa gandeasca mereu si este chemat sa lucreze si sa-si puna la dispozitie toate calitatile Crescut intr-o astfel de atmosfera din familie, educat in scoala la un program de formare a caracterului si a personalitat ii, omul trebuie sa simta mereu sprijinul celorlalti Misiunea societatii civile a responsabililor cetatii si a cetatenilor este fundamentala Ea va exista daca cei care o compun isi cunosc demnitatea si vocatia si vor sti sa o faureasca si sa o apere Acolo unde responsabilii societatii si-au inteles menirea, acolo au crescut pacea, armonia, bunastarea si speranta Acolo unde responsabilii au uitat de rolul si importanta lui Dumnezeu, de misiunea Bisericii, precum si de demnitatea persoanei umane, acolo au invadat nedreptatile, suferintele si lacrimile Mai ales, Biserica trebuie sa-si ofere toata bogatia de valori si invata- minte pentru desavarsirea omului nou, a omului creatura a lui Dumnezeu, cu un destin nobil si vesnic interpreta autentica a legilor divine s i naturale, Biserica trebuie sa propuna mereu linia morala a comportarii omului, in conformitate cu revelatia divina, ﬁ e ea naturala sau evanghelica Actele sale trebuie sa corespunda moralitatii ﬁ resti prin care sa se promoveze ne- incetat binele si adevarul, ca, astfel, toate sa se transforme intr-o preama- rire a Creatorului si sa ﬁ e spre inaltarea propriei persoane, ca si a intregii colectivitati Moralitatea actelor umane depinde de obiectul ales, de scopul 52DiALOG TEOLOGiC 15 (2005) urmarit, precum si de imprejurarile actiunii, ce devin, de fapt, izvoarele sau elementele constitutive ale moralitatii actelor umane Valoarea omului zilelor noastre, ca si a tuturor timpurilor, sta, asadar, in constiinta sa morala Faptele lui vor ﬁ bune daca nu va uita niciodata de marea sa demnitate si de rolul sau in mijlocul creatiei si al societatii Drept concluzie, putem aﬁ rma cu intreaga Biserica, cu traditia crestina si cu indrumarul credintei crestine, Catehismul Bisericii Catolice (aici putem enumera si prezenta normele de credinta si de morala a celorlalti frati cres- tin ortodocsi sau de alte denominatiuni), cu referinta la om si la faptele sale: "Constiinta este nucleul cel mai tainic si sanctuarul omului, unde omul se aﬂ a singur cu Dumnezeu, al ca rui glas ii rasuna in strafunduri" (GS 16) Ea se formeaza urmand cuvantul lui Dumnezeu, care este lumina pentru pasii sai E nevoie ca omul sa-si insuseasca acest cuvant in credinta si ru- gaciune si sa-l puna in practica Asa se va forma in mod sigur o constiinta morala vrednica de omul creat dupa chipul si asemanarea cu Dumnezeu Pe acest drum al aﬁ rmarii demnitatii omului si al realizarii identitatii sale cu omul cel nou, Fiul lui Dumnezeu facut om, lumea crestina a beneﬁ ciat si beneﬁ ciaza de atatea lumini, faruri, exemple si modele Va provoc la o redescoperire a acestor valori si a acestei constiinte mo- rale, invitandu-va sa va apropiati de ﬁ gurile marilor eroi ai crestinatatii, de sﬁ ntii calendarului nostru, intr-un chip special de cei mai apropiati de noi: sfanta Tereza a Crucii (Edith Stein), sfantul Padre Pio de Pietrelcina, feri- cita Maica Tereza de Calcutta, fericitul Papa ioan al XXiii-lea si, de ce sa n-o spunem cu aleasa bucurie si speranta, sa ne apropiem de eroii nostri, care au demonstrat valoarea omului, ridicand-o pe cele mai inalte culmi: episcopii nostri martiri - vestitori ai demnitatii crestine romanesti, intre care ma bucur sa-l nominalizez pe marele nostru pastor Anton Durcovici, despre care se va mai vorbi si in cadrul acestui simpozion, episcop martu- risitor si martir ce si-a oferit toata slujirea si viata pentru a arata frumuse- tea si maretia omului crestin, oferindu-si si el viata in apararea libertatii si a demnitat ii suﬂ etului nobil al celei mai valoroase fapturi - omul La toate acestea adaug un mare aparator si propovaduitor al maretiei omului, Papa ioan Paul al ii-lea, de fericita amintire, care a purtat pe cele mai inalte culmi aceasta demnitate si a spus despre om ca el este calea Bisericii si ca aceasta se realizeaza numai prin Acela care a aratat si a realizat adevarata inaltarea a omului: Omul isus Cristos - Redemptor hominis 